Celtic Interconnector

Celtic Interconnector – planuojama aukštos įtampos nuolatinės srovės elektros perdavimo jungtis tarp Airijos ir Prancūzijos. Šis projektas turi strateginę reikšmę siekiant stiprinti Europos Sąjungos energetinį saugumą, integruoti atsinaujinančius energijos šaltinius ir didinti elektros rinkų sujungimą. Celtic Interconnector taps pirmąja tiesiogine elektros jungtimi tarp Airijos ir žemyninės Europos.Celtic: world longest interconnector cable

Projekto užbaigimas planuojamas iki 2026 m. pabaigos.

 Techninės specifikacijos 
 Tipas: aukštos įtampos nuolatinės srovės (HVDC) jungtis
 Įtampa: 320 kV
 Galia: 700 MW
 Ilgis: apie 575 km
 Technologija: povandeninis ir požeminis kabelis, konverterių stotys abiejuose galuose

 Svarba 
Projektas suteiks Airijai prieigą prie žemyninės Europos elektros rinkos ir alternatyvių tiekimo šaltinių, bei palengvins didelių vėjo ir saulės energijos kiekių eksportą bei importą. Taip pat skatins konkurenciją elektros rinkose, mažinant kainų svyravimus ir didinant pasirinkimą vartotojams.EirGrid - Celtic InterconnectorNexans makes game-changing step connecting French and Irish grids

Celtic Interconnector laikomas itin svarbiu Airijos energetinei nepriklausomybei, ypač po „Brexit“, sumažėjus tiesioginėms sąsajoms su Jungtine Karalyste reikėjo stiprinti ryšius su žemynine Europa.Why the Celtic interconnector is about more than just electricity

 Istorija 
2016 m. prasidėjo parengiamieji darbai ir planavima. Projektas gavo reikalingus leidimus tiek Airijoje, tiek Prancūzijoje. Statybų darbai įsibėgėjo nuo 2023 m.

 Taip pat skaitykite 

 East–West Interconnector, HVDC jungtis tarp Airijos ir Anglijos, pradėjusi veikti 2012 m.
 Greenlink, HVDC jungtis tarp Airijos ir Velso, pradėjusi veikti 2025 m.

 Šaltiniai 

 Nuorodos 
 Oficiali svetainė

Kategorija:Prancūzijos elektros jungtys
Kategorija:Airijos elektros jungtys